बैतडीको पञ्चेश्वर गाविसमा पर्ने रोलघाट नजिकै महाकालीमा ३ सय १५ मिटर अग्लो बाँध बाँधेर आयोजना बनाउने भनिएको हो । आयोजनाबाट नेपाल र भारततर्फको १२ हजार १ सय किलोमिटर क्षेत्र डुबानमा पर्नेछ । पछिल्लो समय भारतीय प्रधानमन्त्री नरेन्द्र मोदीको भ्रमणपछि ऊर्जा व्यापार सम्झौता (पीटीए) र आयोजना विकास सम्झौता (पीडीए)मा हस्ताक्षर भएपछि पुन: चर्चामा छ । तर, ६ हजार ७ सय मेगावाट क्षमताको यो आयोजना बन्ने सुरसारचाहिँ कहीँ कतै छैन ।
